Συντεταγμένες: 37°52′27″N 21°15′52″E﻿ / ﻿37.87417°N 21.26444°E﻿ / 37.87417; 21.26444

Για άλλες χρήσεις, δείτε: Καβάσιλα.

Ο **Καβάσιλας** -ή τα Καβάσιλα, όπως έχει επικρατήσει να λέγεται- είναι χωριό του Δήμου Πηνειού του Νομού Ηλείας.

Κύρια ασχολία των κατοίκων είναι η γεωργία και η κτηνοτροφία, και διαθέτει κοινοτική Βιβλιοθήκη, νηπιαγωγείο, δημοτικό σχολείο. Μέσα από τον οικισμό περνά η παλαιά εθνική οδός και η σιδηροδρομική γραμμή Πάτρας-Πύργου και έξω από αυτόν η νέα εθνική οδός. Από την έξοδο του χωριού προς την πλευρά της Γαστούνης διέρχεται ο ποταμός Πηνειός.

Ιστορία
-------

Η ονομασία του χωριού προέρχεται από τον Άγιο Νικόλαο Καβάσιλα όπου μόνασε στην περιοχή και ίδρυσε την ομώνυμη μονή. Αναφέρεται πρώτη φορά, σε Οθωμανική φορολογική απογραφή του 1461 με 15 κατοίκους και στην Ενετική απογραφή Γκριμάνι το 1700 σαν Άνω Καβάσιλα με 45 κατοίκους και Κάτω Καβάσιλα με 150 κατοίκους.

Το χωριό, από το 1912 με το ΦΕΚ 256Α - 28/08/1912, αποτέλεσε την κοινότητα Καβάσιλων με μοναδικό οικισμό τα Καβάσιλα έως το 1997, που αποτέλεσε δημοτικό διαμέρισμα του Δήμου Γαστούνης.

Από το 2011 ανήκει στον Δήμο Πηνειού.

Μονή Αγίου Νικολάου
-------------------

Στα όρια του χωριού βρίσκεται το μοναστήρι του Αγίου Νικολάου (σήμερα χωρίς μοναχούς). Οι χώροι της μονής αρθρώνονται γύρω από τετράγωνη αυλή με πηγάδι στη μέση· η μία πλευρά της αυλής κλείνει από τη μονόχωρη μικρή εκκλησία και οι άλλες δύο από τις πτέρυγες των κελιών σε σχήμα Γ. Πίσω από την εκκλησία της μονής υπάρχει το περίκεντρο κτίσμα του Γολγοθά (κατασκευάστηκε κατά τη δεκαετία του 1980) και λίγο πιο πέρα γήπεδο και ανοιχτό θέατρο.

Στις 10 Μαΐου, εορτάζεται η μνήμη του Αγίου Νικολάου με την τέλεση του εθίμου της κουλούρας, δηλαδή αγώνα δρόμου με έπαθλο μια κουλούρα. Στα μέσα Αυγούστου γίνεται η Γιορτή του Κρασιού, με έκθεση αγροτικών προϊόντων, τραγούδι, χορό, και φυσικά άφθονο κρασί.

Αθλητισμός- Πολιτισμός
----------------------

Στα Καβάσιλα δραστηριοποιείται ο Ατρόμητος Καβάσιλων μέλος της Ε.Π.Σ. Ηλείας, ο οποίος αγωνίζεται στο κοινοτικό γήπεδο που διαθέτει φυσικό χλοοτάπητα.

Παραπομπές
----------

1. ↑  «Λαϊκές βιβλιοθήκες στο νομό Ηλείας». Αρχειοθετήθηκε από το πρωτότυπο στις 29 Ιουνίου 2011. Ανακτήθηκε στις 7 Μαΐου 2011.
2. ↑  ΟΡΤ - Ολυμπιακή Ραδιοφωνία Τηλεόραση Θετικό το Υπ. Υποδομών στην παραχώρηση στο Δήμο Πηνειού του κτιρίου του σιδηροδρομικού σταθμού στα Καβάσιλα[*νεκρός σύνδεσμος*]
3. 1 2 3 4 5  Σελίδα του Γυμνασίου Καβασίλων, με πληροφορίες για το χωριό, αναδημοσιευμένα από το βιβλίο : "Το τοπωνυμικόν της Ηλείας" του Δρ. Κωνστ. Ηλιόπουλου Καθηγητού Φιλολογίας
4. ↑  ΕΕΤΑΑ Διοικητικές μεταβολές / ΟΤΑ Κοινότητα Καβάσιλα
5. ↑  Ε.Π.Σ. Ηλείας , επίσημη ιστοσελίδα Αποτελέσματα αγώνων[*νεκρός σύνδεσμος*]

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πόλεις, κωμοπόλεις, χωριά και οικισμοί του Δήμου Πηνειού |
| --- |
|  |
| Δημοτική Ενότητα Βαρθολομιού | 
* Άγιος Παντελεήμονας
* Αρκούδι
* Βαρθολομιό
* Βατιώνας
* Βρανάς
* Γλύφα
* Δήμητρα
* Θίνες
* Ιονικό\*
* Καλύβια
* Κοκκάλα
* Λυγιά
* Μάχος
* Παραλία
* Ρεγκλαίικα
* Ρωμέικα
* Στρουμπούλη
 |
|  |
| Δημοτική Ενότητα Γαστούνης | 
* Γαστούνη
* Καβάσιλας
* Καρδιακαύτι
* Κόροιβος
* Λευκοχώρι
* Παλαιοχώρι
* Ρουπάκι
 |
|  |
| Δημοτική Ενότητα Τραγανού | 
* Αγία Μαύρα
* Μαρκόπουλο
* Όλγα
* Πηγάδι
* Σιμίζα
* Τραγανό
 |
|  |
| 
* Έδρα: Γαστούνη
* \* (Οικισμοί με μη μόνιμο πληθυσμό)
 |

 |